קרלוס בוזר

קרלוס אוסטין בוזר הבן (באנגלית: .Carlos Austin Boozer, Jr; נולד ב-20 בנובמבר 1981 באשאפנבורג שבגרמניה) הוא כדורסלן עבר אמריקאי ששיחק בעמדת הפאוור פורוורד. בוזר שיחק בליגת ה-NBA במשך 13 עונות נבחר פעמיים להשתתף במשחק האולסטאר והיה חבר בנבחרת ארצות הברית עמה זכה במדליית זהב באולימפיאדת בייג'ינג.

ביוגרפיה
בוזר, שנולד בבסיס צבאי באשאפנבורג שבגרמניה, גדל בעיר ג'ונו שבאלסקה. כילד, נהג להתאמן עם אביו בכדורסל בבית הספר המקומי, למרות תנאי הקור הקשים, להם הוא מייחס את קשיחותו הפיזית והמנטאלית. בתיכון הוא למד בבית הספר דגלאס בעירו. כבר בבית הספר הצטיין בוזר בשורות תיכון דגלאס-ג'ונו, וסייע להם להתמודד על תואר האליפות של אלסקה. בוזר, שהוזמן לכמה מהמכללות המובילות בארצות הברית (כמו אוניברסיטת סנט ג'ון ו-UCLA), בחר לשחק בדיוק, ועזר לקבוצה לזכות באליפות ה-NCAA ב-2001.

קריירה מקצועית

קליבלנד קאבלירס
בוזר נבחר בדראפט 2002 במקום ה-34 על ידי קליבלנד קאבלירס, ושיחק בה שתי עונות. את העונה הראשונה סיים עם 10.0 נקודות ו-7.5 ריבאונדים למשחק ובעונה השנייה רשם 15.5 נקודות ו-11.4 ריבאונדים למשחק, כשהוא משחק לצד מי שבחרה קליבלנד במקום הראשון בדראפט 2003, לברון ג'יימס. 

עם תום חוזהו של בוזר בקליבלנד, טענו בקבוצה כי השיגו סיכום עם בוזר וסוכנו על חוזה חדש ל-6 שנים תמורת כ-39 מיליון דולר. לעומתם, בקבוצת יוטה ג'אז היו נחושים לגייס את בוזר (לאחר כמה ניסיונות כושלים באותן שנים להחתים שחקנים בעלי שם), והעבירו לו את ההצעה הגבוהה ביותר שיכלו להציע. קליבלנד, שכבר הגיעה לתקרת השכר, לא יכלה להשוות את ההצעה, ובוזר הצטרף ליוטה ל-6 שנים תמורת 70 מיליון דולר. לאחר המקרה בוזר הכחיש כי הושג סיכום כלשהו עם קליבלנד, והתקופה של בוזר בקליבלנד הסתיימה בטונים צורמים.

יוטה ג'אז
בעונתו הראשונה ביוטה, עונת , הראה בוזר את כישוריו והפך לשחקן מוביל בקבוצה, עם 17 נקודות ו-9 ריבאונדים למשחק, אלא שפציעה מנעה את המשך העונה, מה שהוביל בסופו של דבר לכך שיוטה לא הצליחה להעפיל לפלייאוף, פעם שנייה בלבד ב-22 שנים. את עונת  החל בוזר כשהוא עדיין מחלים מהפציעה, וחזר לשחק רק בחודש פברואר. עד מהרה תפס בוזר את מקומו בחמישייה הפותחת של יוטה, וסיים את העונה עם 16.3 נקודות ו-8.6 ריבאונדים למשחק.

את עונת  פתחה יוטה מצוין, וניצחה 11 מתוך 12 המשחקים הראשונים. בוזר נבחר להשתתף במשחק האולסטאר, אך החמיץ את האירוע בגלל פציעה בשוקית. פעמיים לקראת סיום העונה קלע בוזר 41 נקודות (שיא קריירה), פעם נגד וושינגטון ופעם נגד יוסטון, ובסיבוב הראשון של הפלייאוף (הראשון בקריירה שלו) הוביל בוזר את יוטה לניצחון על יוסטון 3-4 בסדרה, כשבמשחק השביעי והמכריע הוא קולע 35 נקודות (2 מהן בזריקות עונשין בשניות הסיום) ומוריד 14 כדורים חוזרים. יוטה ניצחה בהמשך 1-4 את גולדן סטייט, והפסידה רק בגמר המערב לסן אנטוניו. בוזר סיים את העונה הסדירה עם ממוצעים של 20.9 נקודות ו-11.7 ריבאונדים למשחק, כשבפלייאוף עמד בוזר על 23.5 נקודות ו-12.2 ריבאונדים למשחק. 

בנובמבר 2007 (עונת ) קיבל בוזר את תואר שחקן החודש של המערב, ונבחר שוב להשתתף במשחק האולסטאר, בו קלע 14 נקודות ולקח 10 כדורים חוזרים ב-19 דקות. בפברואר 2008, במשחק נגד סיאטל, השיג בוזר טריפל דאבל כשקלע 22 נקודות, לקח 11 כדורים חוזרים ומסר 10 אסיסטים. בפלייאוף פגשה יוטה את יוסטון בסיבוב הראשון פעם נוספת. אף על פי שיוסטון התרכזה בלעצור את בוזר, יוטה השכילה שוב לנצח (הפעם 2-4). בחצי גמר המערב הפסידה יוטה ללוס אנג'לס לייקרס.

בעונת  פספס בוזר 44 משחקים בעקבות פציעה בברכו השמאלית שאילצה אותו לעבור ניתוח ארתרוסקופיה. אחרי חצי עונה בינונית, חזר בוזר לתפוקתו הממוצעת בעונת , בה העמיד ממוצעים של 19.5 נקודות ו-11.2 ריבאונדים למשחק ב-78 משחקים. הג'אז העפילו לפלייאוף מהמקום החמישי במערב, והודחו ממנו בסיבוב השני, לאחר שהפסידו ללייקרס בתוצאה 4-0.

שיקגו בולס
ב-8 ביולי 2010 חתם בשיקגו בולס על חוזה ל-5 שנים עבור כ-72 מיליון דולר. בוזר שימש כשחקן חמישייה בבולס וכאחד משחקניה המובילים במשך ארבע עונות, במהלכן העמיד ממוצעים של 15.5 נקודות ו-9 ריבאונדים למשחק, אך כישלונותיה של שיקגו בפלייאוף ה-NBA הביא לשחרורו של בוזר מהקבוצה בתום עונת .

לוס אנג'לס לייקרס
ב-17 ביולי 2014 קבוצת לוס אנג'לס לייקרס זכתה ב"מכרז" על שירותיו של בוזר, כשהציעה לשלם 3.25 מיליון דולר מתוך סך המשכורת העונתית של בוזר, שעמדה על 16.8 מיליון דולר (שיקגו שילמה את 13.55 מיליון הדולר הנותרים). בתום חוזהו עם הלייקרס בסיום עונת  נשאר שחקן חופשי לאחר שלא חתם באף קבוצה לעונת .

חיים אישיים
בוזר נשוי לסיסי ולזוג 3 ילדים.

סטטיסטיקת קריירה ב-NBA

בעונה הסדירה

בפלייאוף

קישורים חיצוניים
 

 דף השחקן באתר ה-NBA

הערות שוליים

כדורסלנים אפרו-אמריקאים
בחירות דראפט של קליבלנד קאבלירס
כדורסלני נבחרת ארצות הברית
כדורסלנים אמריקאים
כדורסלנים באולימפיאדת בייג'ינג (2008)
כדורסלנים באולימפיאדת אתונה (2004)
כדורסלני אוניברסיטת דיוק
כדורסלני קליבלנד קאבלירס
כדורסלני יוטה ג'אז
כדורסלני שיקגו בולס
כדורסלני לוס אנג'לס לייקרס
משתתפי משחק האולסטאר של ה-NBA
כדורסלני גואנגדונג סאות'רן טייגרס
אלופים אולימפיים אמריקאים: כדורסל
זוכי מדליית ארד אולימפית אמריקאים: כדורסל
כדורסלני ליגת ה-BIG3
אמריקאים שנולדו ב-1981